సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Kidambi Srikanth: నెం.1 ర్యాంక్ అందుకున్న కిదాంబి శ్రీకాంత్
భారత స్టార్ షట్లర్ కిదాంబి శ్రీకాంత్ కెరీర్‌లో తొలిసారి నెం.1 ర్యాంక్‌ని అందుకున్నాడు. గురువారం విడుదలైన బీడబ్ల్యూఎఫ్ పురుషుల
Samayam Telugu | Updated:
Apr 13, 2018, 11:06AM IST
భారత స్టార్ షట్లర్ కిదాంబి శ్రీకాంత్ కెరీర్‌లో తొలిసారి నెం.1 ర్యాంక్‌ని అందుకున్నాడు. గురువారం విడుదలైన బీడబ్ల్యూఎఫ్ పురుషుల సింగిల్స్ ర్యాంకింగ్స్‌లో 76,895 పాయింట్లు సాధించిన శ్రీకాంత్ అగ్రస్థానాన్ని కైవసం చేసుకున్నాడు. రెండు రోజుల క్రితం కామన్వెల్త్ గేమ్స్‌లో భారత బ్యాడ్మింటన్ మిక్స్‌డ్ టీం పసిడి గెలవడంలో కీలక పాత్ర పోషించిన ఈ తెలుగు తేజం.. నెం.1 ర్యాంక్‌ని అందుకున్న రెండో భారత పురుష షట్లర్‌గా రికార్డుల్లో నిలిచాడు. కంప్యూటరైజ్డ్ ర్యాంకింగ్ సిస్టమ్ ప్రవేశపెట్టక ముందు ప్రకాశ్ పదుకొనేను వరల్డ్ నెం.1గా పరిగణించారు. 1980ల్లో ఆయన మూడు టాప్ టోర్నీలను గెలిచి అగ్రస్థానాన్ని కైవసం చేసుకున్నారు.
ఏడాది కాలంలో నిర్వహించిన 10 అత్యుత్తమ టోర్నీల ఆధారంగా ర్యాంక్‌లను కేటాయిస్తారు. ఇప్పటి వరకూ నెం.1గా ఉన్న అక్సెల్‌సెన్ తాజాగా 1,660 పాయింట్లు కోల్పోయి 75,470కి పడిపోవడం శ్రీకాంత్‌కు కలిసొచ్చింది. గత ఏడాది ఇండోనేసియా, ఆస్ట్రేలియా, డెన్మార్క్, ఫ్రాన్స్ సూపర్ సిరీస్‌లను గెలుపొందిన శ్రీకాంత్.. సరికొత్త రికార్డులు నెలకొల్పాడు.
ఈ ఏడాది ఫిబ్రవరిలో టైమ్స్ ఆఫ్ ఇండియా స్పోర్ట్స్ అవార్ట్స్‌లో ‘స్పోర్ట్స్ పర్సన్ ఆఫ్ ది ఇయర్‌’గా నిలిచిన శ్రీకాంత్.. సైనా నెహ్వాల్ తర్వాత అగ్రస్థానానికి చేరుకున్న భారత షట్లర్‌గా ఘనత వహించాడు. 2015 మార్చిలో సైనా వరల్డ్ నెం.1గా నిలిచింది.